CELEX: 62014CN0593
Language: ro
Date: 2014-12-19 00:00:00
Title: Cauza C-593/14: Cerere de decizie preliminară introdusă de Vestre Landsret (Danemarca) la 19 decembrie 2014 – Masco Denmark ApS și Damixa ApS/Skatteministeriet

2.3.2015   
            
            
               RO
            
            
               Jurnalul Oficial al Uniunii Europene
            
            
               C 73/17
            
         
      Cerere de decizie preliminară introdusă de Vestre Landsret (Danemarca) la 19 decembrie 2014 – Masco Denmark ApS și Damixa ApS/Skatteministeriet
      (Cauza C-593/14)
      (2015/C 073/23)
      Limba de procedură: daneza
      
         Instanța de trimitere
      
      Vestre Landsret
      
         Părțile din procedura principală
      
      
         Reclamante: Masco Denmark ApS și Damixa ApS
      
         Pârât: Skatteministeriet
      
         Întrebarea preliminară
      
      Articolul 43 CE coroborat cu articolul 48 CE (în prezent articolul 49 TFUE coroborat cu articolul 54 TFUE) se opune ca un stat membru să nu acorde unei societăți cu sediul pe teritoriul său o scutire de impozit pentru venituri din dobânzi în cazul în care o societate afiliată din cadrul aceluiași grup cu sediul într-un alt stat membru nu are drept de deducere fiscală pentru cheltuielile corespunzătoare reprezentând dobânzi ca urmare a unei reglementări (precum în prezenta cauză) din acel stat membru privind limitarea deducerilor pentru dobânzi în cazul subcapitalizării, în condițiile în care primul stat membru acordă unei societăți cu sediul pe teritoriul său o scutire de impozit pentru venituri din dobânzi în cazul în care o societate afiliată din cadrul aceluiași grup cu sediul în acest stat nu are un drept de deducere fiscală pentru cheltuielile corespunzătoare reprezentând dobânzi ca urmare a reglementării naționale (precum în prezenta cauză) privind limitarea deducerilor pentru dobânzi în cazul subcapitalizării?